Nederland og Mexico hadde møtt hverandre seks ganger tidligere, inkludert i en gruppespillkamp i VM i 1998 som endte uavgjort 2−2. De fire siste oppgjørene mellom lagene hadde endt med tre seire til Nederland og et uavgjort. Mexico slapp inn minst to mål i hvert av disse oppgjørene. På de seks møtene totalt mellom landene hadde Nederland vunnet tre og Mexico to, med en målforskjell mellom lagene på 11−11. Den meksikanske midtbanespilleren José Juan Vázquez var ilagt én kamps karantene etter å ha pådratt seg gult kort i de to foregående gruppekampene, og kunne derfor ikke stille opp til denne kampen.